Document ID: 32007D0342

KOMMISSIONENS BESLUTNING
af 15. maj 2007
om tildeling til Belgien af ekstra havdage i ICES-område IV, VII a og VII d
(meddelt under nummer K(2007) 2072)
(Kun den nederlandske og den franske udgave er autentiske)
(EØS-relevant tekst)
(2007/342/EF)
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EF) nr. 41/2007 af 21. december 2006 om fastsættelse for 2007 af fiskerimuligheder og dertil knyttede betingelser for visse fiskebestande og grupper af fiskebestande gældende for EF-farvande og for EF-fartøjer i andre farvande, som er omfattet af fangstbegrænsninger (1), særlig bilag IIA, punkt 10,
under henvisning til anmodning fra Belgien, og
ud fra følgende betragtninger:
(1)
I punkt 8 i bilag IIA til forordning (EF) nr. 41/2007 fastsættes det maksimale antal dage, som EF-fartøjer med en længde overalt på 10 m eller derover, der medfører bomtrawl med en maskestørrelse på mindst 80 mm, må være til stede i Skagerrak, ICES-område IV og VII d, EF-farvande i ICES-område II a, ICES-område VII a og ICES-område VI a i perioden 1. februar 2007-31. januar 2008.
(2)
Efter punkt 10 i bilag IIA til forordning (EF) nr. 41/2007 kan Kommissionen efter anmodning fra medlemsstaterne tildele disse ekstra havdage, hvor fartøjer, der medfører sådanne bomtrawl, må være til stede i det pågældende geografiske område, på grundlag af det endelige ophør med fiskerivirksomhed siden den 1. januar 2002.
(3)
Belgien har den 19. december 2006 og den 30. januar 2007 indsendt data, som viser, at en gruppe af fartøjer, der har indstillet fiskeriet siden den 1. januar 2002, tegnede sig for 11,11 % af fiskeriindsatsen i 2001 for så vidt angår de belgiske fartøjer, der var til stede i det geografiske område, og som medførte bomtrawl med en maskestørrelse på mindst 80 mm. Da de ekstra havdage, der er anmodet om, ikke længere kan tildeles for den ønskede periode, må de ekstra dage tildeles for perioden 1. februar 2007-31. januar 2008 på grundlag af forordning (EF) nr. 41/2007.
(4)
På basis af de indsendte data bør Belgien i anvendelsesperioden for artikel 7 i forordning (EF) nr. 41/2007, dvs. 1. februar 2007-31. januar 2008, tildeles 15 ekstra havdage for fartøjer, der medfører bomtrawl henhørende under fiskeredskabsgrupperne i punkt 4.1, litra b), nr. i), og 16 ekstra havdage for fartøjer, der medfører bomtrawl henhørende under fiskeredskabsgrupperne i punkt 4.1, litra b), nr. ii), iii) eller iv).
(5)
Foranstaltningerne i denne beslutning er i overensstemmelse med udtalelse fra Komitéen for Fiskeri og Akvakultur -
VEDTAGET FØLGENDE BESLUTNING:
Artikel 1
1. Det maksimale antal dage, som fiskerfartøjer, der fører belgisk flag og medfører bomtrawl, der er anført i punkt 4.1, litra b), nr. i), i bilag IIA til forordning (EF) nr. 41/2007, må være til stede i ICES-afsnit IV, VII a og VII d, jf. tabel I i det pågældende bilag, forhøjes med 15 havdage.
2. Det maksimale antal dage, som fiskerfartøjer, der fører belgisk flag og medfører bomtrawl, der er anført i punkt 4.1, litra b), nr. ii), iii) eller iv), i bilag IIA til forordning (EF) nr. 41/2007, og som ikke er omfattet af de særlige bestemmelser i det pågældende bilags punkt 8.1, må være til stede i ICES-afsnit IV, VII a og VII d, jf. tabel I i samme bilag, forhøjes med 16 havdage.
Artikel 2
Denne beslutning er rettet til Kongeriget Belgien.
Udfærdiget i Bruxelles, den 15. maj 2007.

Labels: 11
18
6